Kamu bisa jelasin ke aku soal Operasi Breaking Dawn dalam bahasa melayu?

Pada 5 Ogos 2022, Israel melancarkan siri serangan udara mengejut di Semenanjung Gaza yang menyasarkan militan dan infrastruktur gerakan Jihad Islam Palestin (PIJ). Operasi itu, dipanggil Breaking Dawn () oleh Angkatan Pertahanan Israel (IDF), dan dijangka berlangsung seminggu, berikutan serbuan pada 1 Ogos ke atas Jenin di Tebing Barat diduduki Israel, di mana tentera Israel menangkap Bassam al-Saadi, seorang pemimpin PIJ di situ. Israel menyatakan bahawa serangan udara itu ialah satu "langkah awalan" untuk menggagalkan percubaan PIJ untuk membalas dendam terhadap penahanan al-Saadi.

Serangan awal mengakibatkan pembunuhan tersasar terhadap Tayseer Jabari, seorang ketua tentera kumpulan itu. Pada hari kedua, komander PIJ kawasan Selatan Semenanjung, Khaled Mansour, turut menjadi sasaran dan dibunuh. Jihad Islam menyatakan bahawa pengeboman Israel adalah "deklarasi perang" dan bertindak balas dengan tembakan roket balas terhadap Israel.

Operasi itu telah mengakibatkan kematian sekurang-kurangnya 44 rakyat Palestin, termasuk 15 kanak-kanak, menurut kementerian kesihatan Gaza. IDF berkata bahawa "beberapa orang termasuk kanak-kanak" terbunuh akibat kegagalan pelancaran roket Palestin di Jabalia, manakala Al Jazeera melaporkan 4 kanak-kanak terkorban sementara BBC menyatakan bahawa beberapa kanak-kanak mati di lokasi itu, tetapi tidak dapat mengesahkan kenyataan Israel secara bebas.   Pada 6 Ogos, Israel menangkap 20 orang di Tebing Barat, di mana 19 daripadanya adalah ahli Jihad Islam, dan 20 lagi pada 7 Ogos menurut seorang pegawai Israel yang tidak dinamakan.

Gencatan senjata telah dipersetujui sementara untuk berkuat kuasa mulai 22:00 (19:00 GMT) 7 Ogos 2022. Kedua-dua pihak mengesahkan gencatan senjata pada 23:30 (20:30 GMT).